b'\n_START_ARTICLE_\nDenaturacija\n_START_PARAGRAPH_\nDenaturacija je biokemijski proces, med katerim beljakovine ali nukleinske kisline izgubijo svojo sekundarno, terciarno in kvartarno strukturo, ki skupaj predstavljajo njihovo nativno konformacijo, zaradi razli\xc4\x8dnih razlogov, kot so na primer stresne situacije, dodatek mo\xc4\x8dne baze ali kisline, dodatek koncentrirane anorganske soli, organskega topila (npr. alkohola ali kloroforma) ali dovajanja toplote. \xc4\x8ce denaturirajo beljakovine v \xc5\xbeivi celici, celica izgubi svojo aktivnost, kar pogosto vodi v celi\xc4\x8dno smrt. Denaturiranim beljakovinam se pogosto spremenijo lastnosti, kot na primer izguba topnosti, za\xc4\x8detek agregacije.\n_START_SECTION_\nDenaturacija nukleinskih kislin\n_START_PARAGRAPH_\nDenaturacija nukleinskih kislin, na primer denaturacija DNK zaradi visoke temperature, je razpad dvojne vija\xc4\x8dnice v enojno vija\xc4\x8dnico, kar se zgodi po razpadu vodikovih vezi med vija\xc4\x8dnicama. To se lahko zgodi pri veri\xc5\xbeni reakciji s polimerazo. Vija\xc4\x8dnici se zopet zdru\xc5\xbeita, ko se ponovno vzpostavijo "normalni" pogoji in se du\xc5\xa1ikove baze, ki so del nukleotida, spet komplementarno pove\xc5\xbeejo z vodikovimi vezmi.'